b'\n_START_ARTICLE_\nKozmodrom Bajkonur\n_START_PARAGRAPH_\nKozmdrom Bajkonur (rusko \xd0\xba\xd0\xbe\xd1\x81\xd0\xbc\xd0\xbe\xd0\xb4\xd1\x80\xd0\xbe\xd0\xbc \xc2\xab\xd0\x91\xd0\xb0\xd0\xb9\xd0\xba\xd0\xbe\xd0\xbd\xd1\x83\xd1\x80\xc2\xbb; kaza\xc5\xa1ko \xd0\x91\xd0\xb0\xd0\xb9\xd2\x9b\xd0\xbe\xd2\xa3\xd1\x8b\xd1\x80 \xd2\x93\xd0\xb0\xd1\x80\xd1\x8b\xd1\x88 \xd0\xb0\xd0\xb9\xd0\xbb\xd0\xb0\xd2\x93\xd1\x8b) je bil prvi in je najve\xc4\x8dji kozmodrom na svetu. Nahaja se v kaza\xc5\xa1ki stepi v Kazahstanu, pribli\xc5\xbeno 200 kilometrov vzhodno od Aralskega morja, severno od reke Sir Darja, v bli\xc5\xbeini \xc5\xbeelezni\xc5\xa1ke postaje Tjuratam. Nadmorska vi\xc5\xa1ina kozmodoma je 90 metrov. Po razpadu Sovjetske zveze je kozmodrom pripadel Kazahstanu, ki ima z Rusijo sklenjeno pogodbo o najemu do leta 2050. Poleg ruske vesoljske agencije Roscosmos uporabljajo kozmodrom tudi ruske letalsko-vesoljsko obrambne sile (\xd0\x92\xd0\xbe\xd0\xb9\xd1\x81\xd0\xba\xd0\xb0 \xd0\xb2\xd0\xbe\xd0\xb7\xd0\xb4\xd1\x83\xd1\x88\xd0\xbd\xd0\xbe-\xd0\xba\xd0\xbe\xd1\x81\xd0\xbc\xd0\xb8\xd1\x87\xd0\xb5\xd1\x81\xd0\xba\xd0\xbe\xd0\xb9 \xd0\xbe\xd0\xb1\xd0\xbe\xd1\x80\xd0\xbe\xd0\xbd\xd1\x8b) -VVK._NEWLINE_Oblika podro\xc4\x8dja je elipti\xc4\x8dna, okrog 90 kilometrov z smeri vzhod-zahod in 85 kilometrov v smeri sever-jug, kozmodrom se nahaja v sredini._NEWLINE_Kozmodrom je zgradila Sovjetska zveza v 50-ih letih 20. stoletja kot bazo za sovjetski vesoljski program. Izstreli\xc5\xa1\xc4\x8de je zelo dejavno z veliko komercialnimi, voja\xc5\xa1kimi in znanstvenimi izstrelitvami. Vsi ruski leti s \xc4\x8dlove\xc5\xa1ko posadko se izstreljujejo iz Bajkonurja._NEWLINE_Z Bajkonurja so izstrelili prvi umetni satelit na svetu Sputnik 1 leta 1957 in prvega astronavta Jurija Gagarina 12. aprila 1961 z raketo Vostok 1. Danes se \xc5\xa1e vedno uporablja ta izstrelitvena pol\xc5\xa1\xc4\x8dad z imenom Plo\xc5\xa1\xc4\x8dadka \xc5\xa1t. 1 ali Gagarinov start.\n_START_SECTION_\nZgodovina\n_START_PARAGRAPH_\nSovjetska vlada je 12. februarja 1955 izdala direktivo za izstreli\xc5\xa1\xc4\x8de (NIIP-5; rusko Nau\xc4\x8dno-Issledovatel\xe2\x80\x99skii Ispytatel\xe2\x80\x99nyi Poligon N.5). Izstreli\xc5\xa1\xc4\x8de naj bi se uporabljalo za prvo medclinsko (ICBM) raketo R-7 Semjorka.  NIIP-5 so hitro raz\xc5\xa1irili za polete v vesolje. Kraj je izbrala komisija pod vodstvom generala Vasilija Voznjuka, na odlo\xc4\x8ditev je vplival tudi Sergej Koroljov, pozneje glavni mo\xc5\xbe sovjetskega vesoljskega programa. Izstreli\xc5\xa1\xc4\x8de je moralo biti karseda ravno, ker so radijske povezave tistega \xc4\x8dasa potrebovale nemotene direktne signale stotine kilometrov pro\xc4\x8d. Tudi trajektorija raket je morala biti \xc4\x8dim dlje od naselitvenih mest zaradi potencialne nevarnosti. Bajkonur je bil lociran karseda ju\xc5\xbeno, ker se hitrost rotacije ve\xc4\x8da, ko se bli\xc5\xbeamo ekvatorju. Bajkonur se nahaja na vi\xc5\xa1ji geografski \xc5\xa1irini kot ameri\xc5\xa1ko izstreli\xc5\xa1\xc4\x8de Cape Canaveral ali pa francoski Kourou v Francoski Gvajani, ki le\xc5\xbei skoraj ob ekvatorju. To omogo\xc4\x8da iztrelitev precej te\xc5\xbejih tovorov z isto raketo._NEWLINE_Kozmodrom je sicer bli\xc5\xbee vasi Tjuratam kot Bajkonurju. Tudi termin kozmodrom se je pojavil kasneje, prej so uporabljali besedo poligon. S tem naj bi hoteli zavesti ameri\xc5\xa1ke izvidnike in vohune. Izgradnja izstreli\xc5\xa1\xc4\x8da, tovarn, zgradb za bivanje, letali\xc5\xa1\xc4\x8da in prometnih povezav sredi stepe je bila zelo drag projekt, eden najdra\xc5\xbejih v Sovjetski zvezi._NEWLINE_Rusi ho\xc4\x8dejo biti neodvisni na vesoljskem podro\xc4\x8dju, zato gradijo nov kozmodrom Vosto\xc4\x8dnij, kljub temu, da jim Kazahstran za okrog 115 milijonov dolarjev letno dovoli uporabo Bajkonurja.'